Struga

Struga (, ) ir pilsēta Ziemeļmaķedonijas dienvidrietumos.

 Ģeogrāfija 
Pilsēta atrodas ielejā starp vairākiem kalniem. Pilsētas dienvidos atrodas Ohridas ezers, kas ir senākais un dziļākais ezers Balkānu kalnos. Strugā savu tecējumu uzsāk arī Melnās Drimas (maķedoniešu val. - Црн Дрим) upe, kas sadala pilsētu divās daļās.

Pilsēta atrodas 171 km attālumā no valsts galvaspilsētas Skopjes un 15 km attālumā no Ohridas.

 Vēsture 
Arheoloģiskie izrakumi liecina, ka pirmās neolīta laikmeta apmetnes datējamas ar laiku ap 3000. g. p.m.ē.Home of Struga in the internet, History (angļu val.)  atjaunots 2009. gada 17. janvārī

Strugas apkārtne kādreiz bijusi gan Senās Maķedonijas, gan Romas pārvaldībā.

Pastāv uzskats, ka viduslaikos pilsētas pašreizējā atrašanās vietā atradusies maza pilsētiņa Eteliona.Discovering Macedonia, Struga (angļu val.) atjaunots 2009. gada 17. janvārī Šajā laikā Strugas apkārtne atradusies Bulgāru valsts sastāvā.

15. gadsimtā Strugas apkārtne nonāca Osmaņu impērijas sastāvā uz gandrīz 500 gadiem. Ar to arī izskaidrojama vēl mūsdienās sastopamā turku minoritāte Strugas pilsētā.

20. gadsimta sākumā pēc Balkānu kariem Struga nonāk Serbijas, vēlāk jaundibinātās Dienvidslāvijas, tad Sociālistiskās Dienvidslāijas sastāvā.

No 1991. gada Struga ir viena no neatkarīgās Ziemeļmaķedonijas pilsētām.

 Iedzīvotāji 
2002. gadā Strugas pilsētā reģistrēti 16 559 iedzīvotāji.

Nacionālais sastāvs:
 Maķedonieši — 9901 (59,79%);
 Albāņi — 4293 (25,92%);
 Turki — 907 (5,48%);
 Aromūni — 550 (3,32%);
 Čigāni — 97 (0,59%);
 Serbi — 72 (0,43%);
 Bosnieši — 16 (0,10%);
 citi — 723.

 Attēlu galerija 

 Ārējās saites 

 Strugas oficiālā mājaslapa (maķedoniešu un albāņu valodās)
 Informācija par Strugu (angļu val.)
 Kultūras informācija (angļu un maķedoniešu valodās)

 Atsauces 

Kategorija:Ziemeļmaķedonijas pilsētas
Kategorija:UNESCO Pasaules mantojuma vietas Ziemeļmaķedonijā